**OPĆA BOLNICA VARAŽDIN**

**Upravno vijeće**

**KLASA: 007-03/24-01/5**

**URBROJ: 2186-192-31-24-3**

**Varaždin,28. ožujka 2024. godine**

Na temelju članka 13. Statuta Opće bolnice Varaždin Upravno vijeće Opće bolnice Varaždin, na svojoj 52. redovnoj sjednici održanoj 28.ožujka 2024. godine donijelo je

**GODIŠNJI IZVJEŠTAJ O PROVEDBI VIŠEGODIŠNJEG PLANA URAVNOTEŽENJA**

1. **Uvod**

Opća bolnica Varaždin sa sjedištem u Varaždinu, Ivana Meštrovića 1, zdravstvena je ustanova čiji je osnivačVaraždinska županija. Opća bolnica Varaždin je ustanova sekundarne zdravstvene zaštite, kategorizirana kao „Županijska bolnica regionalnog značenja IIA“ (Ministarstvo zdravstva i socijalne skrbi, 09. veljače 2011. godine).

Opća bolnica Varaždin pruža zdravstvenu zaštitu osiguranicima Hrvatskog zavoda za zdravstveno osiguranje za područje Varaždinske županije i šire, odnosno za potrebe pacijenata sjeverozapadne regije kao regionalna bolnica IIA.

Temeljem Odluke Vlade Republike Hrvatske Klasa: 022-03/13-04/530; Ur.broj: 20301-04/12-13-3 od 18. prosinca 2013. godine, Općoj bolnici Varaždin pripojile su se dvije zdravstvene ustanove i to: Bolnica za plućne bolesti i TBC Klenovnik i Specijalna bolnica za kronične bolesti Novi Marof, te od 01. siječnja 2014. godine posluju kao jedan pravni subjekt.

1. **Analiza i ocjena izvršenja financijskog plana za razdoblje od 01. siječnja do 31. prosinca 2023. godine**

Opća bolnica Varaždin ima sklopljen Ugovor o provođenju bolničke i specijalističko-konzilijarne zdravstvene zaštite sa Hrvatskim zavodom za zdravstveno osiguranje, kojim je definiran način odvijanja i financiranja preko 90% osnovne djelatnosti Opće bolnice Varaždin, a to je pružanje zdravstvene zaštite.

Financijski plan Opće bolnice Varaždin za 2023. godinu pokazuju poslovanje uravnoteženih prihoda i rashoda. Za 2023. godinu planirano je poslovanje bez manjka prihoda. Za sukcesivno pokriće ostaje kumulirani / procijenjeni manjak u iznosu od 60.522.428,26 € odnosno 456.006.235,72 kuna koji se namjerava pokriti u narednim razdobljima. Planiranim viškom prihoda od 6.636.141 € odnosno 50.000.004,37 kune u financijskom planu Opće bolnice Varaždin za 2023. godinu planira se umanjiti manjak prihoda.

U 2023. godini Opća bolnica Varaždin ostvarila je prihode u ukupnom iznosu od 99.240.979,24 €, a rashode u ukupnom iznosu od 93.596.170,55 €. Što je rezultiralo viškom prihoda i primitaka u iznosu od 5.644.808,69 €. Manjak prihod iz prethodnih godina iznosio je 57.315.025,30 €. Na dan 31. prosinca 2023. godine korigirani manjak prihod iznosi 51.670.216,61 €.

1. **Mjere za otklanjanje utvrđenih uzroka nastanka negativnog poslovanja, te mjere za stabilno i održivo poslovanje**

Upravno vijeće Opće bolnice Varaždin je na 36. redovnoj sjednici održanoj 30. prosinca 2022. godine donijelo Odluku o prihvaćanju Financijskog plana za 2023. godinu i projekcije plana za 2024. i 2025. godinu, kojem je sastavni dio i Višegodišnji plan uravnoteženja.

U navedenom Planu nabrojane su slijedeće mjere za otklanjanje utvrđenih uzroka nastanka negativnog poslovanja, te mjere za stabilno i održivo poslovanje

* nastavak provođenja postupka akreditacije Bolnice
* nastavak kontinuirane kontrole potrošnje lijekova i medicinskog potrošnog materijala
* nastavak uspostavljanja adekvatnih uvjeta rada ( zdravstveni prostor i oprema ) te povećanje sigurnosti na radu, a s ciljem smanjenje stope bolovanja do 42 dana na teret poslodavca i troška zamjenskih zdravstvenih radnika
* nastavak organiziranja racionalnog i funkcionalnog mjesečnog rasporeda rada
* povećanje broja e-termina naručivanja za specijalističko-konzilijarnu zdravstvenu zaštitu usklađeno s e- ponudom
* analitički pristup sudskim sporovima s prijedlogom načina racionalizacije troškova
* ostvarivanje bespovratnih sredstva iz EU fondova i drugih zakonom predviđenih izvora financiranja izvan redovnog poslovanja i županijskog proračuna
* nastavak daljnjeg razvoja telemedicine s ciljem ostvarivanja dostupnosti stručnog kadra za očitanje određenih dijagnostičkih nalaza
* nastavak kontrole i provjere iskazivanja DTS\* i DTP\*\* postupaka ( \*dijagnostičko terapijskih skupina \*\* dijagnostičko terapijskih postupaka) po pacijentu na svim razinama sekundarne i specijalističko-konzilijarne zdravstvene zaštite s ciljem pravilnog i detaljnog iskazivanja izvršenog medicinskog rada
* nastavak kontroliranja ažurnog izdavanja računa za izvršene zdravstvene usluge
* nastavak provođenja mjera naplate participacije ili računa kada pacijenti nemaju zdravstvenu zaštitu
* daljnje osiguranje financijskih sredstava za stručnu edukaciju zdravstvenih radnika s ciljem ostvarivanja kvalitetne usluge uz smanjenje neželjenih ishoda, u suradnji sa Varaždinskom županijom
* nastavak stručnih rasprava i edukacija zdravstvenih radnika s ciljem otklanjanja mogućih rizičnih situacija za nastanak naknade štete
* daljnjeprovođenje mjera za ostanak liječnika u Općoj bolnici Varaždin, te dolasku novih specijalista u Opću bolnicu Varaždin u suradnji sa Varaždinskom županijom
* nastavak provođenja svih preventivnih nacionalnih programa
* nastavak provođenja sistematskih pregleda radnika s našeg područja
* nastavak provođenja znanstvenih istraživanja sukladno proceduri
* daljnji pregovori s dobavljačima s ciljem postizanja sporazuma na ime otpisa kamata
* daljnje poduzimanje mjera ostvarivanja ušteda na ime energetske učinkovitosti i obnovljivih izvora energije
* nastavak poduzimanja mjera samoodrživosti pratećih djelatnosti bolnice s ciljem smanjenja troškova poslovanja istih
* nastavak senzibiliziranja javnosti o potrebi participiranja u radu bolnice donacijom
* definiranje broja zaposlenih po radnim mjestima u Pravilniku o unutarnjem ustroju i sistematizaciji radnih mjesta u Općoj bolnici Varaždin
1. **Provedba navedenih mjera**

|  |  |  |  |  |
| --- | --- | --- | --- | --- |
| **OPIS MJERE** | **NAČIN PROVEDBE** | **ROK PROVEDBE** | **PLANIRANI UČINAK** | **FAZA PROVEDBE** |
| Postupak akreditacije Opće bolnice Varaždin | Provesti postupak periodičnog audita | 36 mjeseci | Smanjenje rizika od neželjenog događaja, smanjenje troškova nastalih zbog nadoknade štete | Proveden je postupak periodičnog audita |
| Nastavak kontinuirane kontrole potrošnje lijekova i medicinskog potrošnog materijala | Kontroliranje izlaza lijekova i medicinskog potrošnog materijala na radilišta, te praćenje utroška istog | Kontinuirano | Smanjenje troškova  | Na bolničke odjele uvedeni su odjelni depoi skladišta lijekova i medicinskog potrošnog materijala, kojima će se pratiti potrošnja istog  |
| Nastavak uspostavljanja adekvatnih uvjeta rada | Osigurati adekvatan zdravstveni prostor i opremu, povećati sigurnost zaštite na radu | Kontinuirano | Smanjenje stope bolovanja do 42 dana na teret poslodavca | Kontinuirano se ulaže u prostor i opremu |
| Nastavak organiziranja racionalnog i funkcionalnog mjesečnog rasporeda rada | Planiranje rada službi i bolničkih odjela da godišnji odmori i bolovanja zaposlenika ne utječu na povećanje prekovremenih sati  | Kontinuirano | Smanjenje prekovremenog rada | Organizacija rada  |
| Povećanje broja e-termina za specijalističko-konzilijarnu zdravstvenu zaštitu usklađeno s e- ponudom | U sustavu povećati e-termine za naručivanje vanjskih pacijenata na minimalno 70% | Kontinuirano | Smanjenje liste čekanja i povećanje izvršenja rada specijalističko-konzilijarne zdravstvene zaštite | Liste čekanja su smanjene i kontinuirano se prate.  |
| Analitički pristup sudskim sporovima | Kod sudskih sporova ponuditi nagodbu  | Kontinuirano | Smanjenje parničnih troškova i zateznih kamata | Pristupa se nagodbama |
| Ostvarivanje bespovratnih sredstava iz EU fondova i drugih zakonom predviđenih izvora financiranja izvan redovnog poslovanja i županijskog proračuna | Prijava na raspisane natječaje | Kontinuirano | Povećanje kvalitete uvjeta rada zaposlenicima | Kontinuirano praćenje raspisanih natječaja  |
| Nastavak daljnjeg razvoja telemedicine | Ostvarivanje dostupnosti stručnog kadra za očitanje određenih dijagnostičkih nalaza | Kontinuirano | Kvalitetnija zdravstvena zaštita pacijenata, smanjenje troškova za usluge drugih zdravstvenih ustanova | U tijeku je provođenje postupka javne nabave za nabavu usluga telemedicine |
| Nastavak kontrole i provjere iskazivanja DTS i DTP postupaka | Pravilno i detaljno iskazivanje izvršenog medicinskog rada  | Kontinuirano | Kontrola izlaznih računa na svim razinama, s ciljem pravilnog i detaljnog iskazivanja izvršenog medicinskog rada | Povećana je kontrola i obavještavaju se radilišta o odbijenim izlaznim računima na mjesečnoj razini  |
| Nastavak kontroliranja ažurnog izdavanja računa | Dnevne kontrole da li su ispostavljeni računi za sve izvršene usluge | Kontinuirano  | Praćenje izvršenje rada i fakturiranje ugovorenog limita | Na mjesečnoj razini se obavještavaju djelatnici o neizdanim računima |
| Nastavak provođenja mjera naplate participacije ili računa kada pacijenti nemaju zdravstvenu zaštitu | Praćenje naplate prihoda, slanje opomena, opomena pred tužbu i pokretanje ovršnog postupka | Kontinuirano  | Povećanje naplaćenih prihoda i financijskih sredstava Opće bolnice Varaždin  | Kontinuirano provodimo mjere naplate |
| Daljnje osiguravanje financijskih sredstava za stručnu edukaciju zdravstvenih djelatnika | Omogućavanje stručnih edukacija zdravstvenim djelatnicima | Kontinuirano  | Ostvarivanje kvalitetne usluge uz smanjenje neželjenih ishoda | Omogućava se stručna edukacija zaposlenika |
| Nastavak stručnih rasprava i edukacija zdravstvenih radnika s ciljem otklanjanja mogućih rizičnih situacija za nastanak naknade štete  | Omogućavanje održavanja stručnih rasprava i edukacija zdravstvenih djelatnika | Kontinuirano  | Ostvarivanje kvalitetne usluge uz smanjenje neželjenih ishoda | U tijeku |
| Daljnje provođenju mjera za ostanak liječnika u Općoj bolnici Varaždin, te dolasku novih specijalista | Omogućiti liječnicima dodatne beneficije, kao što je sufinanciranje najamnine stana, mogućnost usavršavanja i napredovanja  | Kontinuirano | Pružanje kvalitetnije zdravstvene zaštite pacijentima, povećanje izvršenja rada | U procesu je raspisivanje novog natječaja za sufinanciranje najamnine stana |
| Nastavak provođenja svih preventivnih nacionalnih programa | Ugovaranje provođenja nacionalnih programa sa HZZO-om | Kontinuirano  | Povećanje prihoda Opće bolnice Varaždin | Redovno se provode svi ugovoreni preventivni nacionalni programi |
| Nastavak provođenja sistematskih pregleda radnika  | Ugovaranje provođenja sistematskih pregleda s javnim ustanovama i tvrtkama Varaždinske županije | Kontinuirano  | Povećanje prihoda Opće bolnice Varaždin | Provode se sistematski pregledi zaposlenika javnih ustanova i tvrtki  |
| Nastavak provođenja znanstvenih istraživanja sukladno proceduri | Ugovaranje provođenja znanstvenih istraživanja | Kontinuirano  | Povećanje prihoda Opće bolnice Varaždin | Provode se započeta znanstvena istraživanja i ugovaraju se nova |
| Daljnji pregovori s dobavljačima s ciljem postizanja sporazuma na ime otpisa kamata | Postizanje sporazuma | Kontinuirano | Smanjenje troškova zateznih kamata | Zahtjevi kojima se pregovara za otpis kamata dostavljaju se dobavljačima |
| Daljnje poduzimanje mjera ostvarivanja ušteda na ime energetske učinkovitosti i obnovljivih izvora energije | Prijavljivanje projektnih prijedloga na javne pozive FZOEU-a | Po pozivima | Smanjenje potrošnje energenata te tako i izdataka za iste  | Praćenjem otvorenih poziva i natječaja Opća bolnica Varaždin će se prijaviti na iste |
| Nastavak poduzimanja mjera samoodrživosti pratećih djelatnosti bolnice s ciljem smanjenja troškova poslovanja istih | Izrada projekata samoodrživosti | Kontinuirano | Smanjenje troškova poslovanja | U tijeku |
| Nastavak senzibiliziranja javnosti o potrebi participiranja u radu bolnice donacijom | Donacija medicinske opreme i medicinsko-potrošnog materijala | Kontinuirano | Smanjenje troškova poslovanja | Opća bolnica Varaždin prihvaća sve donacije |
| Definiranje broja zaposlenih po radnim mjestima u Pravilniku o unutarnjem ustroju i sistematizaciji radnih mjesta u Općoj bolnici Varaždin | Pravilnik | S analizom i definiranjem broja zaposlenih po radnim mjestima započeti odmah uz krajnji rok provedbe od 12 mjeseci | Stalno praćenje broja zaposlenika i izdataka za plaće | Po izradi novog Pravilnika o unutarnjem ustroju i sistematizaciji radnih mjesta u Općoj bolnici Varaždin definirati će se broj izvršitelja |

1. **Zaključak**

Sve navedeno ukazuje na činjenicu da Opća bolnica Varaždin kontinuirano provodi racionalizaciju poslovanja. Bez pomoći Ministarstva zdravstva, državnog proračuna, Varaždinske županije i HZZO-a, Opća bolnica Varaždin sama nije u financijskoj mogućnosti snositi teret prenesenih manjkova.

 **PREDSJEDNICA UPRAVNOG VIJEĆA:**

 **Sanja Mihalić, mag. iur.**